યસ, સચિનનો સેક્સી સ્ટ્રેઇટ ડ્રાઇવ, પ્રસૂન જોષીનાં બહેલાવી નાખનાર ગીતો અને શાહરુખની મહેનત મૂળિયાંને પાણી પીવડાવવાની ચેષ્ટા છે. તેઓ મંડ્યા હતા મૂળિયાં મજબૂત કરવામાં અને આપણને આંબે લાગેલી કેરી જ દેખાય છે! કૌશલ્ય વિકસાવીશું તો એ કૌશલ્ય એક દિવસ સફળતા અને નાણાંનો ધોધ વરસાવશે એ આપણી કલ્પનામાં ઝાઝું આવતું નથી.દુનિયાભરમાં આજે સેલ્ફ હેલ્પ પુસ્તકો અને સેલ્ફ હેલ્પ પુસ્તકોનાં લેખકોની બોલબાલા છે. મોટાભાગના આ લેખકો મનોવિજ્ઞાનના ક્ષેત્રમાંથી આવે છે.